Ludwig Rödl
Ludwig Rödl (* 30. April 1907 in Nürnbarg; † 23. März 1970 in Nürnbarg) weer en düütsch Schachmeester.

Rödl, Afkaat vun Berop, harr sien spoodriekste Tiet as Schachspeler in den 1930er Johren. Nah den DSB-Kongress 1929 in Duisburg, as he sück in dat B-Turnier den eersten Platz deelen dee, wunn he 1930 den Steekkamp un den Meestertitel gegen Ludwig Engels mit 5,5 zu 2,5 Punkten in Nürnbarg un Düsseldörp. 1931 belegg he gemeensam mit Efim Bogoljubow in dat Turnier um de Düütsch Meesterschap in Swienemünn den eersten Platz vör Kurt Richter, Carl Ahues, Karl Helling, Ludwig Rellstab un annern. In den ansluutenden Steekkamp weer he aber Bogoljubow in Nürnbarg mit 2-4 (+0 =4 −2) ünnerlegen. In dat Turnier vun Swienemünn 1932 wurr he Tweet achter Gösta Stoltz aber vör Jacques Mieses, un ebenfalls Tweet in Bad Pyrmont 1933 achter Bogoljubow aber vör Georg Kieninger un Carl Carls un Dart in Aken 1934. 1936 nehm he in München an de inoffiziellen Schacholympiade deel. He reck mit de düütsch Mannschap den darten Platz un sülvst dat beste Ergevnis an dat 7. Brett. 1936 reck he in Bad Elster noch mal en deelten darten Platz.

1947 hett he in Riedenburg vör Wolfgang Unzicker un Walter Niephaus wunnen un keem in Lümborg up Platz 2 achter Bogoljubow vör Ludwig Rellstab un Herbert Heinicke. Wiedere Erfolge weern Platz twee bi de Düütsch Meesterschapen in Weidenau achter Kieninger un vör Gottlieb Machate un Rellstab as ok en deelt Platz 3 in Bad Nauheim 1948. 1953 kreeg he vun den  Weltschachbund FIDE den Titel Internatschonaler Meester.

Rödl weer en besünner Kenner vun de Endspelen, över de he ok wertvull Literatur schreev. De Schachklub Noris-Tarrasch 1873 hett hüm to’n Ehrenliddmaat nöömt. 1970 is he nah en lang langen Gallen- un Leverlieden storven. Rödl sien hööchste historsch Elo-Tall vun 2616 hett he 1947 reckt.

Böker 
 Ludwig Rödl: Endspiele: ein Leitfaden für die Praxis. C. Ronniger, Leipzig 1936, .

Enkeld Nahwiesen

Weblinks 
 Kompositschonen vun Ludwig Rödl up den PDB-Server

Mann
Börger von Düütschland
Boren 1907
Storven 1970
Schachspeler
Schachkomponist